**4.04 การเลือกกษัตริย์พระองค์ใหม่**

**1 ซามูเอล 15 – 16**

ซามูเอลเป็นผู้วินิจฉัยของอิสราเอลตลอดหลายปีที่ผ่านมา หลังจากนั้นประชาชนต้องการให้มีกษัตริย์ปกครองแทนผู้วินิจฉัย พระเจ้าจึงทรงให้ซามูเอลเห็นซาอูล ซาอูลจึงเป็นกษัตริยองค์แรกของอิสราเอล

ถึงแม้ว่าซาอูลจะรบชนะเพื่อแผ่นดินอิสราเอลแค่ไหน แต่ซาอูลไม่ได้เป็นกษัตริยที่ดี เขาไม่ได้เชื่อฟังพระเจ้า เขาไม่ได้กระทำตามที่พระเจ้าทรงบอกเขาทั้งหมด และมักจะกระทำตามใจตัวเอง พระเจ้าบอกซามูเอลว่า “เรารู้สึกผิดหวังที่ได้ให้ซาอูลเป็นกษัตริย์ เพราะเขาได้หันหลังและไม่ติดตามเรา และไม่ได้เชื่อฟังคำสั่งของเรา”

ซามูเอลบอกเรื่องนี้กับซาอูล “พระเจ้าปฏิเสธท่าน ไม่ให้เป็นกษัตริย์ของอิสราเอลอีกต่อไป พระเจ้าได้เอาอิสราเอลมาจากท่าน และมอบให้กับคนอื่นแทนแล้ว” หลังจากนั้น ซามูเอลก็ไม่ได้เห็นซาอูลอีกเลย

พระเจ้าบอกกับซามูเอลให้ไปหาชายที่ชื่อ เจสซี ที่อาศัยอยู่ที่เมืองเบธเลเฮม “เราได้เลือกบุตรชายคนหนึ่งของเขามาเป็นกษัตริย์องค์ต่อไป” พระเจ้าตรัสกับซามูเอล ซามูเอลจะต้องนำสัตว์มาถวายบูชา และพระเจ้าบอกให้เขาเชิญเจสซีมาถวายเครื่องบูชาด้วย “แล้วเราจะบอกเจ้าว่าบุตรชายของเขาคนไหนที่เราได้เลือกไว้”

ซามูเอลทำตามที่พระเจ้าบอกเขา เขาไปยังเมืองเบธเลเฮม และขอผู้อาวุโสในเมืองให้มากับเขาตอนถวายเครื่องบูชา เขาขอให้เจสซีและบุตรชายมากับเขาด้วย

เจสซีมีบุตรชาย 8 คน เมื่อพวกเขามาถึงแล้ว ซามูเอลมองไปที่ลูกชายของเจสซีที่ชื่อเอลีอับ “แน่นอนเลย นี่ต้องเป็นชายที่พระเจ้าได้เลือกเอาไว้!” ซามูเอลคิดในใจ พระเจ้าจึงตรัสกับซามูเอลว่า “อย่างมองที่หน้าตาว่าเขาสูงหรือรูปหล่อเพียงอย่างเดียว แล้วคิดว่านี่คือคนที่เราเลือก เราไม่ได้มองเหมือนที่เจ้ามอง มนุษย์มองที่รูปลักษณ์ภายนอก แต่พระเจ้าทรงมองดูที่จิตใจ”

ถัดมาคืออาบีนาดับบุตรชายของเจสซี ซามูเอลบอกว่า “คนนี้ยังไม่ใช่” ถัดจากนั้นจึงเป็นลูกชายที่ชื่อ ชัมมาห์ แต่ซามูเอลก็บอกว่า “คนนี้ก็ยังไม่ใช่” ลูกชายของเจสซีอีกสี่คนมาหาซามูเอล แต่ไม่มีซักคนที่พระเจ้าได้เลือกไว้เลย “ลูกชายของท่านมีทั้งหมดแค่นี้หรือ?” ซามูเอลถามเจสซี เจสซีตอบว่า “มีลูกชายคนสุดท้องอีกหนึ่งคน แต่เขาอยู่ในทุ่งนา คอยดูแลสัตว์อยู่ขอรับ” “ไปเรียกตัวเขามาตอนนี้เลย” ซามูเอลกล่าว

เจสซีให้คนไปเรียกลูกคนสุดท้องของเขามา ชื่อว่า ดาวิด ดาวิดมีดวงตาสว่างสดใส สุขภาพแข็งแรง และน่าตาดี พระเจ้าบอกกับซามูเอลว่า “เราเลือกคนนี้ อวยพรเขาและนำน้ำมันไปชโลมบนศีรษะของเขา” ซามูเอลทำตามที่พระเจ้าบอก ทันใดนั้นเอง พระวิญญาณของพระเจ้าได้ทรงมาสถิตอยู่เหนือดาวิด นั่นหมายความว่า พลังอำนาจของพระเจ้าอยู่กับเขา

และวิญญาณของพระเจ้าได้ทรงออกไปจากกษัตริย์ซาอูล กษัตริย์พระองค์ใหม่ได้ถูกเลือกแล้ว แต่กว่าดาวิดจะได้ถูกเลือกเป็นกษัตริย์จริง ๆ โดยชนชาติอิสราเอล พระเจ้าทรงมีงานให้เขาทำก่อน

**4.04 การเลือกกษัตริย์พระองค์ใหม่ – คู่มือครู**

**1 ซามูเอล 15 – 16**

**ประเด็นที่สำคัญ**

1. ซาอูลถูกเลือกให้เป็นกษัตริย์ของอิสราเอล แต่เขาไม่ได้เป็นกษัตริย์ที่เชื่อฟังพระเจ้า พระเจ้าบอกซามูเอลว่าพระองค์ทรงผิดหวังที่ให้ซาอูลขึ้นเป็นกษัตริย์
2. พระเจ้าบอกซามูเอลให้ไปหาชายที่ชื่อเจสซี ที่อาศัยอยู่ในเมืองเบธเลเฮม เจสซีมีบุตรชายแปดคน พระเจ้าจะทรงเป็นคนบอกซามูเอลว่าคนไหนที่พระองค์ทรงเลือกให้เป็นกษัตริย์องค์ต่อไป
3. ซามูเอลนำสัตว์ไปกับเขา เพื่อเป็นเครื่องถวายบูชา เขาเชิญเจสซีและบุตรชาย และผู้อาวุโสในเมืองมาถวายเครื่องบูชากับเขาด้วย
4. ซามูเอลมองไปยังบุตรชายทั้งเจ็ดคนของเจสซี แต่พระเจ้าทรงบอกว่าไม่มีซักคนในนี้ที่พระเจ้าได้ทรงเลือกไว้ เจสซีบอกว่ายังมีบุตรชายอีกคนในทุ่งนากำลังเลี้ยงสัตว์อยู่ บุตรชายคนนี้ชื่อว่าดาวิด เมื่อดาวิดกลับมาจากทุ่งนา พระเจ้าทรงบอกกับซามูเอลว่าคือชายคนนี้ ซึ่งเป็นคนที่พระเจ้าได้ทรงเลือกให้เป็นกษัตริย์
5. ซามูเอลชโลมน้ำมันเหนือศีรษะของดาวิด ซึ่งเป็นสัญลักษณ์ถึงพระวิญญาณบริสุทธิ์ของพระเจ้า ตามที่พระเจ้าทรงบอกให้เขาทำ จากนั้นพระวิญญาณบริสุทธิ์ได้มาอยู่เหนือดาวิด ซึ่งหมายความว่า พลังอำนาจของพระเจ้าทรงสถิตอยู่กับเขา เมื่อพระวิญญาณบริสุทธิ์มาสถิตอยู่เหนือดาวิด พระวิญญาณบริสุทธิ์ก็ได้ทรงออกจากกษัตริย์ซาอูล

**คำถาม**

1. ทำไมพระเจ้าต้องการให้เลือกกษัตริย์องค์ใหม่?
2. พระเจ้าทรงบอกให้ซามูเอลไปตามหาใคร?
3. เจสซีมีบุตรชายกี่คน?
4. บุตรชายคนไหนที่ทำงานอยู่ในทุ่งนา?
5. พระวิญญาณบริสุทธิ์มาสถิตอยู่เหนือดาวิด มีความหมายว่าอย่างไร?

**คำตอบ**

1. พระเจ้าทรงต้องการกษัตริย์องค์ใหม่เพราะซาอูลไม่ได้เชื่อฟังพระเจ้า
2. พระเจ้าทรงบอกกับซามูเอลให้ไปหาชายที่ชื่อเจสซี
3. เจสซีมีบุตรชายแปดคน
4. ดาวิดบุตรชายของเจสซีทำงานอยู่ในทุ่งนา
5. เมื่อพระวิญญาณบริสุทธิ์มาสถิตอยู่เหนือดาวิด มีความหมายว่า พลังอำนาจของพระเจ้าทรงสถิตอยู่กับดาวิด

*กษัตริย์ซาอูลไม่เชื่อฟังพระเจ้า พระเจ้าจึงทรงเลือกชายอีกคนคือดาวิดให้ขึ้นเป็นกษัตริย์แทน และสักวันพระเยซูจะเป็นกษัตริย์ของเรา*